**Foreningen Vallensbæk Senior Park**

\* et godt og trygt sted at bo 29-04-2024

**Referat fra bestyrelsesmøde nr. 35 onsdag 24. april kl. 10,30 – 11,45.**

**Fælleslokalet**

--------------------------------------------------------------------------------------------------------------------------------------------

**(F=Fast punkt)**

**F: Godkendelse af referat fra sidste møde.**

Der var ikke fremkommet bemærkninger til referat fra mødet den 14. februar 2023.

Referat er dermed godkendt og underskrevet af formanden.

**F: Orientering fra formanden og emner til drøftelse**

**Foreningen Vallensbæk Senior Park på hjemmesiden**

Det er planen at en af fanerne på hjemmesiden skal omdøbes til FVSP. Her kan vi så samle alt vedrørende Foreningen Vallensbæk Senior Park, fx vedtægter, referater.

Vi drøftede, om det var en ide at sætte adgangskode på vores hjemmeside. Emnet har været oppe ved flere lejligheder. Indtil videre fortsætter vi uændret og med opmærksomhed på, hvad der bringes på siderne.

**Status på arbejdet med kriterier for optagelse på ventelisten og udlejning**

Emnet bliver behandlet på møde i Organisationsbestyrelsen den 6. maj. Forslaget er, at vente- og interesseliste deles op i fire aldersgrupper, hvor der skiftes mellem grupperne for på sigt at få en bredere alderssammensætning.

**Der var ikke nye kommende aktiviteter på tapetet. Det er ikke indtrykket, at der pt. er et behov udover det planlagte.**

**Tilskud til frivilligt socialt arbejde §18 i Serviceloven.**

**Redegørelse for anvendelse af tilskud kr. 10.000 for 2023.**

Redegørelse bliver sendt til Vallensbæk Kommune en af dagene. (Er sket)

**Anvendelse af tilskud kr. 5.000 fra restpulje 2023.**

Beløbet anvendes i forbindelse med fødselsdagsfest, derefter sender vi også redegørelse for dette beløb. (Vi kan genbruge ovennævnte redegørelse)

**Ansøgning om tilskud 2024.**

Vi var desværre blandt de foreninger, som fik afslag i år.

**Opfølgning på generalforsamling i marts måned**

Vi drøftede, om der under eventuelt skulle indføres et punkt med mulighed for at stille spørgsmål om forhold vedrørende Stationstorvet.

**Aktuelle punkter fremsendt til formanden**

Der var ikke kommet nogle aktuelle punkter.

**F: Eventuelt**

Sammen med Gert arbejder Bente på registrering af hjertestarter. Der er mange hindringer undervejs med krav til oplysninger m.m.

Det ændrer ikke på, at hjertestarteren er tilgængelig og jævnligt bliver efterset.

**F: Næste møder - forslag**

Onsdag den 21. august

Onsdag den 23. oktober

**Kalender**

Fredag 03. maj Fødselsdagsfest

Søndag 23. juni Sct Hans fest

Fredag 04. oktober Løvfaldsfest

Fredag 06. december Julefest

Fredag 13. december Gløgg for alle

**Ret til ændringer forbeholdes.**

**Foreningen Vallensbæk Senior Park**

**- Peder**